SCB ยัน! ปิด “SCB-Julius Baer” สิงคโปร์ ไร้กระทบธุรกิจ
SCB ยืนยัน! ปิดกิจการ “SCB-JULIUS BAER SINGAPORE” ไม่ส่งผลกระทบการดำเนินธุรกิจและการให้บริการ
SCB ยืนยัน! ปิดกิจการ “SCB-JULIUS BAER SINGAPORE” ไม่ส่งผลกระทบการดำเนินธุรกิจและการให้บริการ
22 พ.ย. 2565

บริษัท เอสซีบี เอกซ์ จำกัด (มหาชน) หรือ SCB เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ภายหลังจากที่บริษัท SCB-Julius Baer (Singapore) Ltd. Pte. (SCB-JULIUS BAER SINGAPORE) ได้คืนใบอนุญาตการประกอบธุรกิจที่ปรึกษาด้านการเงินและบริการทางการเงินอื่นๆ ให้แก่ Monetary Authority of Singapore (MAS) บริษัทได้รับอนุญาตจากธนาคารแห่งประเทศไทย (ธปท.) ให้สามารถถอนบริษัท SCB JULIUS BAER SINGAPORE ออกจาก กลุ่มเอสซีบี เอกซ์ ตามหลักเกณฑ์กำกับแบบรวมกลุ่มของ ธปท. โดยบริษัทจักยังคงถือหุ้นใน SCB-JULIUS BAER SINGAPORE ทางอ้อมผ่านธนาคารไทยพาณิชย์ จำกัด (มหาชน) และบริษัทหลักทรัพย์ ไทยพาณิชย์ จูเลียสแบร์ จำกัด (SCB JB) ในอัตราร้อยละ 100 ของจำนวนหุ้นที่จำหน่ายได้แล้วทั้งหมดของ SCB-JULIUS BAER SINGAPORE จนกระทั่งมีการดำเนินการชำระบัญชีตามขั้นตอนกับหน่วยงานทางการที่เกี่ยวข้องของประเทศสิงคโปร์เป็นที่แล้วเสร็จ
ทั้งนี้การปิดกิจการ SCB-JULIUS BAER SINGAPORE ดังกล่าว มิได้ส่งผลกระทบต่อการดำเนินธุรกิจและการให้บริการใดๆ ภายใต้ใบอนุญาตที่ SCB JB ได้รับจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ในประเทศไทยแต่อย่างใด